L'avaria en la canonada de proveïment d’Almardà està quasi solucionada i s'espera poder subministrar aigua en unes dues hores
22 de setembre 2021

![Imagen 1](/media/actualidad/PublishingImages/Septiembre 2021/83 C_2tube.jpg)![Imagen 2](/media/actualidad/PublishingImages/Septiembre 2021/83 C_1 tube.jpg)

![Imagen sin texto alternativo.](/media/actualidad/PublishingImages/Septiembre 2021/83 tubeC_3.jpg)  

L'Estació de Tractament d'Aigua Potable (ETAP) de Sagunt ha informat este matí d'un trencament en la canonada de proveïment en la zona d’Almardá, la qual cosa ha ocasionat el tall de subministrament a totes les persones abonades de la zona per a la seua localització i reparació.

  

L'Entitat Pública de Sanejament d'Aigües Residuals de la Comunitat Valenciana (EPSAR), al ser de la seua competència igual que l'estació d'aigua potable, ha estat treballant en aquest aspecte durant tot el dia i s'estima que en un termini de dos a tres hores l'avaria estiga totalment solucionada i que, a partir d'eixe moment, es puga començar a subministrar aigua molt lentament per a així poder donar pressió progressivament i que no rebenten les canonades. 

  

El regidor d'Aigües, Pepe Gil, ha explicat que «**esta pujada progressiva de pressió és un procediment que s'ha de fer així perquè si no hi ha risc que es trenquen**». 

  

Des d'Aigües de Sagunt s'està fent un seguiment directe per a restablir el subministrament una vegada que l’EPSAR haja solucionat el problema. D'eixa manera, s'estima que cap a les 21.00 hores d'esta nit, els veïns i veïnes d’Almardà ja tinguen pressió suficient per a poder fer un ús més o menys normal de l'aigua.

  

  

*   [](http://www.facebook.com/sharer.php?u=https://aytosagunto.es/va/actualitat/l-avaria-en-la-canonada-de-proveiment-d-almarda-esta-quasi-solucionada-i-s-espera-poder-subministrar-aigua-en-unes-dues-hores/ "Facebook")
*   [](http://twitter.com/share?url=https://aytosagunto.es/va/actualitat/l-avaria-en-la-canonada-de-proveiment-d-almarda-esta-quasi-solucionada-i-s-espera-poder-subministrar-aigua-en-unes-dues-hores/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-avaria-en-la-canonada-de-proveiment-d-almarda-esta-quasi-solucionada-i-s-espera-poder-subministrar-aigua-en-unes-dues-hores/ "Linked In")
*   [](mailto:?body=https://aytosagunto.es/va/actualitat/l-avaria-en-la-canonada-de-proveiment-d-almarda-esta-quasi-solucionada-i-s-espera-poder-subministrar-aigua-en-unes-dues-hores/)